Koulutusryhmä II alk. 19.8. - Ready Set Pole
Taso: Jatko 1-2
Koulutusryhmä II sopii harrastajille Jatko 1-tasosta alkaen. Ryhmää valmentavat iloisen kannustavalla ja timanttisen osaavalla otteellaan Riikka ja Heta, joten tässä ryhmässä pääset varmasti oppimaan ja oivaltamaan uutta. Säännöllinen treenaaminen tutussa porukassa ja saman ohjaajan johdolla kehittää sinua monipuolisesti tankotanssijana. Ohjaaja oppii tuntemaan jokaisen, ja osaa kehittää sinua henkilökohtaisesti. Koulutusryhmässä saat itsellesi ohjaajan tekemän treeniohjelman, jolla pystyt rytmittämään harjoittelusi optimaalisesti oman kehittymisesi kannalta. Tuntien teemoina vaihtelevat mm. voimatekniikka, liikkuvuus ja liikeyhdistelmät, ja treeniohjelma rakennetaan myös ryhmäläisten toiveiden pohjalta.
Pääset varaamaan paikkasi Koulutusryhmä II ajanvarauskalenteristamme kurssit välilehdeltä. Koko kausi varataan ilmoittatumalla ensimmäiselle kurssikerralle. Huom. Koulutusryhmä toteutetaan, mikäli ilmoittautuneita on vähintään 8. Mahdollisesta peruuntumisesta ilmoitamme viimeistään ensimmäisten treenien edeltävänä päivänä. Huomaathan, että varaus on sitova. Katso varausehdot täältä!